stanford-oval/wikipedia huggingface dataset:
יחסי בולגריה–סלובניה
הסכמים בין המדינות

בין המדינות נערכו הסכמים רבים: ההסכם ליחסים דיפלומטיים, ההסכם לשיתוף פעולה חינוכי, תרבותי ומדעי, ההסכם לשיתוף פעולה כלכלי, ההסכם לשיתוף פעולה בהסגר והגנת צמחים, ההסכם לשיתוף פעולה ברפואה וטרינרית, ההסכם על הגנה הדדית וקידום השקעות, ההסכם על החזרתם של אנשים שכניסתם למדינה האחרת הייתה בלתי חוקית, ההסכם על הצטרפותה של בולגריה ל-CEFTA, ההסכם על תחבורה ציבורית בינלאומית, ההסכם לשיתוף פעולה בין משרדי ההגנה הסלובניים והבולגרים, ההסכם לשיתוף פעולה בתחום הובלת מטענים ימיים, הפרוטוקול לשיתוף פעולה בין משרדי החוץ הסלובניים והבולגרים, ההסכם על ויתורי ויזה, הסכם על תובלה משולבת וההסכם על פעולות נגד פשע מאורגן. תוכנית לשיתוף פעולה חינוכי, מדעי וספורטיבי כבר בוצעה.
צפויה חתימה על הסכמים על הימנעות ממיסוי כפול ועל הסכם ירושה בין בולגריה ליוגוסלביה לשעבר. סלובניה ובולגריה מעורבות במשא ומתן הקשור לתעבורה אווירית שמתנהל בין האיחוד האירופי למועמדי האיחוד על הסכם על מרחב אוויר אירופי משותף.
בתגובה להחלטת מועצת השרים של האיחוד האירופי (שרי המשפטים ושרי הפנים) כי ממרץ 2001 אזרחי בולגריה לא יידרשו לוויזה בכניסה לאיחוד האירופי, ממשלת סלובניה הודיעה כי הם לא דורשים מהם להיכנס לסלובניה עם ויזה.
סלובניה משתפת פעולה עם בולגריה במגוון ארגונים בינלאומיים, במיוחד עם CEFTA, המספקת מסגרת לשיתוף פעולה כלכלי, קבוצת המועמדים בווילנה להצטרף לנאט"ו, OSCE, הסכם היציבות של דרום מזרח אירופה ו-SECI.
נציגויות דיפלומטיות

בולגריה מחזיקה בסלובניה שגרירות בליובליאנה בלבד. סלובניה מחזיקה בבולגריה שגרירות בסופיה בלבד.
יחסי טאיוואן–פינלנד

| יחסי טאיוואן–פינלנד |
| --- | --- |
טאיוואן: פינלנד


טאיוואן: פינלנד
שטח (בקילומטר רבוע)
35,980: 338,145
אוכלוסייה
23,188,420: 5,618,827
תמ"ג (במיליוני דולרים)
: 300,187
תמ"ג לנפש (בדולרים)
: 53,425
משטר
דמוקרטיה נשיאותית: רפובליקה

יחסי טאיוואן–פינלנד הם היחסים הדיפלומטיים הרשמיים שבין הרפובליקה הסינית לבין רפובליקת פינלנד.
סקירה כללית

פינלנד אינה מכירה בטאיוואן כמדינה וכתוצאה מכך אין יחסים דיפלומטיים בין שתי המדינות. פינלנד תומכת במדיניות סין האחת מאז היווסדה.
טאיוואן מצידה מחזרת אחר פינלנד לשיתופי פעולה בתחומים שונים, אכן מתבצע שיתוף פעולה בין פינלנד לטאיוואן בתחומים השונים: תרבות, מחקר, טכנולוגיות, כלכלה וחינוך (מערכות החינוך של טאיוואן ושל פינלנד שונות בתכלית). כתוצאה משיתופי הפעולה השונים שנעשים בין המדינות, הוקמו משרדי שיתופי פעולה של שתי המדינות שמהווים גושפנקה רשמית ליחסים.
נציגויות דיפלומטיות

טאיוואן אינה מיוצגת בפינלנד בדרג השגרירות והן בדרג הקונסולרי. היא מיוצגת בלטביה באמצעות משרד ייצוגי ללא דרג דיפלומטי הממוקם בבירה הלסינקי.
פינלנד אינה מיוצגת בטאיוואן בדרג השגרירות והן בדרג הקונסולרי. היא מיוצגת בטאיוואן באמצעות משרד ייצוגי ללא דרג דיפלומטי הממוקם בבירה טאיפיי.
יסעור כהה

| יסעור כהה |
| --- | --- |

מצב שימור
 מצב שימור: קרוב לסיכון קרוב לסיכון (NT) 
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: יסעוראים
תת־סדרה:: תרופודה
משפחה:: יסעוריים
סוג:: יסעור אפור
מין:: יסעור כהה
שם מדעי
 Ardenna grisea ‏גמלין, 1789
תחום תפוצה


יסעור כהה או יסעור עשנוני (שם מדעי: Ardenna grisea), הוא מין של עוף ימי בינוני ממשפחת היסעוריים. בעבר היה שייך לסוג יסעור (Puffinus).
מאפיינים

אורכו של היסעור 40–51 ס"מ ומוטת כנפיו 94–110 ס"מ. הוא בעל כסות נוצות חומה כהה והוא בעל כנפיים ארוכות המותאמות לדאייה ולבנות מלמטה, מקור ארוך ושחור בעל בליטה מעליה ורגליים עם קרומי שחייה בצבע ורדרד. הראש כהה יותר משאר הגוף.
היסעורים מעופפים בלהקות בין האוקיינוסים השונים, בעיקר בחצי הכדור הדרומי, סביב דרום האוקיינוס האטלנטי והאוקיינוס השקט. היסעורים מקננים על איים נידחים כמו סביב ניו זילנד והאיים הקרובים להם, איי פוקלנד, ארץ האש, איי אוקלנד והאי נורפוק. הם מקננים במושבות צפופות יחדיו ומטילים ביצים בין ענפי עצים שבאיים. לעיתים הם מקננים גם ליד אלבטרוסים ופינגוויניים. היסעורים מקננים במחילות מוגנות אך כשהם יוצאים הם נטרפים על ידי שחפים וחמסנים.
הם דגים בים דגים ודיונונים ויכולים לצלול לעומק 68 מ' מתחת הגלים עם כנפיהם.
הערות שוליים

↑  יסעור כהה באתר הרשימה האדומה של IUCN
| --- | --- |
בקרת זהויות :  NLI: 987007558329805171
יחסי בולגריה–פורטוגל

| יחסי בולגריה–פורטוגל |
| --- | --- |
בולגריה: פורטוגל


בולגריה: פורטוגל
שטח (בקילומטר רבוע)
110,879: 92,090
אוכלוסייה
6,746,791: 10,421,898
תמ"ג (במיליוני דולרים)
101,584: 287,080
תמ"ג לנפש (בדולרים)
15,057: 27,546
משטר
רפובליקה

שגרירות בולגריה בליסבון
יחסי בולגריה–פורטוגל הם יחסי החוץ בין בולגריה לפורטוגל.
היסטוריה

יחסים דיפלומטיים בין שתי המדינות כוננו בשנת 1925. הם נותקו בשנת 1945 וחודשו ב-24 ביוני 1974. שתי המדינות חברות מלאות באיחוד האירופי ובנאט"ו.
ביקורים רשמיים

בשנת 2003 ביקר בפורטוגל ראש ממשלת בולגריה סימאון סקסקובורגותסקי ואמר כי "יהיה מועיל ללמוד מהחוויה של פורטוגל בפיתוח כלכלי לאחר הצטרפותה לאיחוד האירופי".
בדצמבר 2004 ביקר בפורטוגל נשיא בולגריה גאורגי פרבאנוב.
הסכמים

בשנת 2007 חתמו שתי המדינות על הסכם לשיתוף פעולה במשטרה.
נציגויות דיפלומטיות

בולגריה מחזיקה בפורטוגל שגרירות וקונסוליית כבוד בליסבון.
פורטוגל מחזיקה בבולגריה שגרירות בסופיה.
יחסי טאיוואן–פולין

| יחסי טאיוואן–פולין |
| --- | --- |
טאיוואן: פולין


טאיוואן: פולין
שטח (בקילומטר רבוע)
35,980: 312,685
אוכלוסייה
23,188,420: 38,438,419
תמ"ג (במיליוני דולרים)
: 811,229
תמ"ג לנפש (בדולרים)
: 21,105
משטר
דמוקרטיה נשיאותית: רפובליקה

יחסי טאיוואן–פולין הם מערכת היחסים שבין הממשלות והעמים של הרפובליקה הסינית ושל רפובליקת פולין.
היסטוריה > תקופת סין הלאומית (1919–1945)

פולין וסין הלאומית כוננו לראשונה את יחסיהן הדיפלומטיים בשנת 1919 לאחר היווצרות פולין כמדינה עצמאית במסגרת הסכם ורסאי שנחתם בסוף מלחמת העולם הראשונה. שתי המדינות לא פיתחו את יחסיהן כדי על מנת להגיע למערכת יחסים חזקה. לאחר שהקומוניזם הגיע הן לסין היבשתית והן לפולין, נותקו היחסים הדיפלומטיים שבין שתי המדינות. פולין הקומוניסטית החליטה להכיר ברפובליקה העממית של סין כמייצגת היחידה של סין, כאשר סין הלאומית (כיום טאיוואן) הפכה עוינת לכל המדינות הקומוניסטיות.
היסטוריה > תקופת טאיוואן (1945–הווה)

תחת הנסיבות של "מדיניות סין האחת" המונהגת בידי הרפובליקה העממית של סין, פולין, כמו רוב המדינות בעולם, לא מכירה באופן רשמי בטאיוואן כמדינה אלא כישות אוטונומית הכלולה בתוך סין. למרות זאת, מערכת היחסים שבין פולין לטאיוואן התרחבה באופן דרמטי לאחר זניחת הסוציאליזם בידי פולין בשנת 1990 ומעבר לכלכלת שוק חופשי קפיטליסטית. טאיוואן היא אחת המשקיעות האסייתיות הגדולות ביותר בפולין מאז התפרקות הגוש המזרחי.
היחסים הכלכליים בין שתי המדינות הם יחסים חזקים מאוד ואף נחתמו הסכמים כלכליים אחדים בין שתי המדינות (ללא דרג דיפלומטי), העיקריים שבהם הם האמנה למניעת כפל מס שנחתמה בין שתי המדינות והסכם בנושא אנרגיה סולרית. שתי המדינות הן בעלות ברית פוליטיות של ארצות הברית אשר עברו הליך של דמוקרטיזציה, והן ופועלות על מנת לחזק את הקשרים ביניהן.
נציגויות דיפלומטיות

פולין אינה מיוצגת בטאיוואן באופן דיפלומטי מתוקף העובדה שלא קיימים יחסים דיפלומטיים בין שתי המדינות. עם זאת, היא מחזיקה משרד ייצוגי בטאיפיי האחראי על היחסים הכלכליים והאזרחיים שבין שתי המדינות.
טאיוואן אינה מיוצגת בפולין באופן דיפלומטי מתוקף העובדה שלא קיימים יחסים דיפלומטיים בין שתי המדינות. עם זאת, היא מחזיקה משרד ייצוגי בוורשה האחראי על היחסים הכלכליים והאזרחיים שבין שתי המדינות.
יחסי טאיוואן–פקיסטן

| יחסי טאיוואן–פקיסטן |
| --- | --- |
טאיוואן: פקיסטן


טאיוואן: פקיסטן
שטח (בקילומטר רבוע)
35,980: 796,095
אוכלוסייה
23,188,420: 252,259,078
תמ"ג (במיליוני דולרים)
: 338,368
תמ"ג לנפש (בדולרים)
: 1,341
משטר
דמוקרטיה נשיאותית: רפובליקה אסלאמית פדרלית ודמוקרטיה פרלמנטרית

יחסי טאיוואן–פקיסטן כוללים בעיקר מסחר וסחר. היחסים בין פקיסטן לטאיוואן הם בעלי משמעות כלכלית יותר מאשר פוליטית, מכיוון שפקיסטן היא בעלת ברית קרובה של הרפובליקה העממית של סין.
היסטוריה

לפקיסטן ולרפובליקה הסינית (טאיוואן) קיימת מערכת יחסים נמוכה מאוד מאז 1951, מכיוון שכאשר פקיסטן נעשתה עצמאית היא שמרה על קשר עם הרפובליקה הסינית בין השנים 1947–1951, אך כאשר הרפובליקה העממית של סין הוקמה בעקבות מלחמת האזרחים הסינית השנייה, הכירה פקיסטן בסין הקומוניסטית במקום הרפובליקה הסינית. פקיסטן מכירה רשמית שטאיוואן היא פרובינציה מורדת בסין.
קשרים כלכליים

פקיסטן וטאיוואן לא מחזיקות אף נציגות רשמית אצל השנייה, אך עם זאת הן ממשיכות לקיים בהדרגה יחסי מסחר. טאיוואן גילתה עניין להעביר את תעשיית הטקסטיל שלה מווייטנאם לפקיסטן, בגלל עלויות עבודה זולות בפקיסטן.
נפח סחר

נפח הסחר בין המדינות הוא על פי מאגר המידע של 2019; הייבוא העיקרי כולל מוצרי נפט, מכונות חשמל, פלסטיק, ברזל ופלדה. על פי נתוני המועצה לפיתוח סחר חיצוני בטאיוואן (TAITRA), היבוא של פקיסטן מטאיוואן הסתכם בשנת 2019 ב-626 מיליון דולר. באותה שנה, הייצוא שלה לטאיוואן היה בשווי 100 מיליון דולר.
קשרים דיפלומטיים

פקיסטן לא פתחה שגרירות או משרד מועצה בטאיוואן לאחר שנת 1951, אך טאיוואן עשתה זאת. עם זאת פקיסטן פתחה מאוחר יותר את מועצת המועצה בהונג קונג, שתחום שיפוטה מתפרש על פני הונג קונג, מקאו וטאיוואן. פקיסטן נתונה לתחום השיפוט של משרד הייצוג הכלכלי והתרבותי של טייפה בערב הסעודית.
ילדי הזאב אמה ויוקי

| --- | --- |

כרזת הסרט המקורית
 בימוי:  מאמורו הוסודה
 הופק בידי:  Yūichirō Saitō, Justin Cook 
 תסריט:  סאטוקו אוקודרה, מאמורו הוסודה
 עריכה:  שיגרו נישיאמה
 מוזיקה:  טאקאגי מאסאקאצו
 מדינה:  יפן
 חברת הפקה:  סטודיו צ'יזו, סטודיו Madhouse
 חברה מפיצה:  טוהו
 הקרנת בכורה:  21 ביולי 2012 
 משך הקרנה:  117 דקות
 שפת הסרט:  יפנית
 סוגה:  דרמה
 פרסים:  פרס האקדמיה היפנית לאנימציית השנה (מאמורו הוסודה)  פרס מאיניצ'י לסרט אנימציה  בפסקה זו רשומה אחת נוספת שטרם תורגמה 
 תרגום לעברית:  אין
 ookamikodomo.jp
 דף הסרט ב־IMDb
 
ילדי הזאב אָמֶה ויוּקי (ביפנית: おおかみこどもの雨と雪, בתעתיק: אוֹאוֹקָאמִי קוֹדוֹמוֹ נוֹ אָמֶה טוֹ יוּקִי) הוא סרט אנימה מז'אנר הדרמה, בבימויו של מאמורו הוסודה, שיצא לאקרנים בשנת 2012. עלילתו של הסרט עוסקת באם צעירה, שלאחר מות בעלה, אדם המסוגל להתחלף לצורתו של זאב, מגדלת את שני ילדיהם - אמה ויוקי - לבדה. זהו הסרט הראשון שבויים בסטודיו העצמאי שהקים הוסודה, סטודיו צ'יזוּ.
בשנת 2013 זכה הסרט בפרס האקדמיה היפנית לקולנוע בקטגוריית סרט האנימציה הטוב ביותר של השנה.
תקציר העלילה

בזמן לימודיה במכללה בטוקיו, האנה מתאהבת בסטודנט שמגיע ללמוד בה. כעבור זמן-מה, היא מגלה שהוא אדם זאב: הוא יכול לשנות את צורתו מאדם לזאב וחוזר חלילה. האנה מולידה לו שני ילדים - בן, בשם אמֶה ("גשם"), ובת, בשם יוּקי ("שלג"). כמה חודשים לאחר הלידה, אביהם של שני הילדים נהרג בתאונת-דרכים בזמן שיצא לצוד מזון עבור ילדיו.
חייה של האנה בתור אם בודדה קשים - ילדיה מחליפים שוב ושוב צורות. היא מנסה לבודד אותם משאר העולם, אך לאחר שהגיע לביתה עובד סוציאלי שדרש ממנה לחסן את ילדיה, היא עוברת איתם אל אזורי הכפר המבודדים. היא קונה בית ישן ומשפצת אותו. היא וילדיה חיים מהגידולים החקלאיים שהם מגדלים.
כאשר הם מתבגרים, דרכיהם של יוקי ואמה נפרדות: יוקי מעוניינת ללכת לבית הספר בעוד אמה מסרב. רוב הסרט מתאר את התבגרותם של אמה ויוקי, כאשר יוקי בוחרת להשתלב בחברה האנושית כילדה רגילה, ואילו אמה מתרחק מהחברה יותר ויותר, ומעדיף לחיות את חייו כזאב.
ילדי המחשבה

| --- | --- |

 מידע כללי
 מאת:  אורסון סקוט קארד
 שפת המקור:  אנגלית
 סוגה:  מדע בדיוני
 הוצאה
 הוצאה:  אופוס
 מקום הוצאה:  ארצות הברית 
 תאריך הוצאה:  1998 בעברית
 מספר עמודים:  309
 סדרה
 ספר קודם:  קסנוסייד 
 קישורים חיצוניים
 הספרייה הלאומית:  002392204
 
ילדי המחשבה (באנגלית: Children of the Mind)‏ (1996) הוא הספר הרביעי (והשמיני מבחינה כרונולוגית) בסדרת המדע הבדיוני 'המשחק של אנדר' מאת אורסון סקוט קארד.
עלילה

הספר מתאר את פתרון הסיבוך העלילתי שאליו נקלעה פלנטת לוזיטניה עם סיום הספר הקודם, "קסנוסייד": צי התקיפה של הקונגרס הבין-כוכבי מתקרב אל השלמת משימתו – השמדת הפלנטה, שעליה חיים לצד בני האדם שני גזעי חייזרים תבוניים המתקיימים על פלנטה זו בלבד: הבאגים והחזרזירים (Pequeninos). במקביל, מתכנן הקונגרס להשמיד את התוכנה התבונית ג'יין – צורת חיים ייחודית נוספת – המסייעת לאנדר ולידידיו בלוזיטניה.
שני הגופים המופעלים על ידי נשמתו של אנדר (העתקים של אחיו פיטר ואחותו ולנטיין) פועלים במטרה להשפיע על הקונגרס לעצור את שתי התקיפות ובמטרה להפיץ את גזע החייזרים בפלנטות נוספות, כדי למנוע את הכחדתו. פיטר וויגין פועל בעזרת סי-וונג-מו על מנת להשלים את המשימה הראשונה, בעת שוולנטיין פועלת בלוזיטניה ביחד עם בני משפחת ריברה, מדעניה האנושיים של לוזיטניה, על מנת להשלים את המשימה השנייה. במקביל הם מחפשים דרך להציל את ג'יין במקרה שהקונגרס יצליח לפעול למחיקתהּ.
בסופו של דבר נכשלים פיטר וסי-וונג-מו במשימתם, אך היות שג'יין ניצלת ממוות בעזרת מלכת הבאגים, רשת העצים של החזרזירים ורשת גיבוי בין-עולמית של בני האדם, עולה בידהּ לקבל את גופהּ של ולנטיין מידי אנדר, וכך לשרוד. בעזרת ג'יין עוצר פיטר את מתקפת צי הקונגרס על לוזיטניה. במהלך חיפושיה אחרי עולמות ראויים ליישוב מוצאת הקבוצה את עולם הבית של הגזע שהפיץ את וירוס הדסקולדה ההרסני, ומחליטה להטיל עליו הסגר עד אשר יתאפשר דיאלוג עם בני הגזע.
אנדר, שבמהלך כל הספר שוהה במנזר מקומי בלוזיטניה, מת מעט לפני תום הספר; הוא מוותר על גופה של ולנטיין לטובת ג'יין, ואת נשמתו מעביר לגופו של פיטר.
| ספרי המשחק של אנדר מאת אורסון סקוט קארד |
| --- | --- | --- |
| מלחמת הפורמיקים הראשונה | והארץ אינה יודעת • הארץ בלהבות • הארץ מתעוררת |  |
| מלחמת הפורמיקים השנייה | הנחיל (אנ') • הכוורת (אנ') • המלכות (אנ') |  |
| חמישיית אנדר | המשחק של אנדר • אנדר בגלות • קול למתים • קסנוסייד • ילדי המחשבה |  |
| חמישיית בין | הצל של אנדר • הצל של ההגמון • בובות צללים • הצל של הענק • מעוף הצללים |  |
| ספרים נוספים | פגישות ראשונות (אנ') • מלחמת המתנות (אנ') • ילדי הצי (אנ') • הצל האחרון |  |
| דמויות | אנדר וויגין • ולנטיין • פיטר ויגין • פקיניוס • בין • מלכת הכוורת |  |
ילדי הדראג

| --- | --- |

 בימוי:  Megan Wennberg 
 מדינה:  קנדה קנדה
 הקרנת בכורה:  28 באפריל 2019 
 משך הקרנה:  80 דק' 
 שפת הסרט:  אנגלית 
 סוגה:  סרט להט"בי, סרט תיעודי 
 דף הסרט ב־IMDb
 
ילדי הדראג (באנגלית: Drag Kids) הוא סרט תיעודי קנדי-להט"בי שיצא ב-2019, אשר בוים על ידי מייגן ונברג (Megan Wennberg). הסרט מתרכז בקווין לקטטיה, ליידי גאגא, סוזן בי אנתוני ובראקן האנקה, 4 ילדים צעירים מקנדה, ארצות הברית ואירופה שמופיעים כדראג, והופיעו ביחד ב-Fierté Montréal (אנ') ב-2018.
הסרט הוקרן לראשונה בפסטיבל הוט דוקס הקנדי ב-28 באפריל 2019. חודש לאחר מכן, הסרט הוקרן גם בפסטיבל הסרטים הקנדי, Inside Out, שבו הודיעו כי הסרט זכה בפרס הפסטיבל לסרט הקנדי הטוב ביותר.
הסרט גם הוקרן בערוץ התיעודי הקנדי (אנ') ב-25 ביולי 2019. במקביל להקרנה שלו בערוץ התיעודי, הוא נוסף לפלטפורמת הסטרימינג CBC Gem של תאגיד השידור הקנדי (אנ')‏. ב-17 בדצמבר 2019 הסרט שודר בישראל בערוץ 8.
הסרט הוקרן גם בפסטיבל הסרטים NewFest שבניו יורק. הסרט הופץ באופן מסחרי ברחבי העולם ב-2020.
הערות שוליים

↑  "Hot Docs 2019: In Drag Kids, parents cheer as children slay gender norms". The Globe and Mail. 22 באפריל 2019. {{cite web}}:  (עזרה)
↑  "Drag Kids doc explores theatrical world of pre-teen drag queens". The Hamilton Spectator. 1 במאי 2019. {{cite web}}:  (עזרה)
↑  "Hot Docs review: Drag Kids". Now. 23 באפריל 2019. {{cite web}}:  (עזרה)
↑  "Inside Out LGBT Film Festival Reveals Winners For 2019". Deadline Hollywood. 2 ביוני 2019. {{cite web}}:  (עזרה)
↑  Alcinii, Daniele (10 ביולי 2019). "CBC Docs POV sets air date for Megan Wennberg's "Drag Kids"". Realscreen.com. {{cite web}}:  (עזרה)
↑  "Let these four fierce 'drag kids' give your heart a jolt of fabulosity in this new documentary". CBC Arts, July 25, 2019.
↑  אפי טריגר, ילדי הדראג, באתר פופ טארטס
↑  12 המופלאים: הסרטים הכי מצופים בפסטיבל הקולנוע הגאה בניו יורק, באתר ‏מאקו‏, 25 באוקטובר 2019
1 2  Reddish, David (24 באוקטובר 2019). "Megan Wennberg explores when kids do drag–and the homophobia that follows–in 'Drag Kids'". Queerty. נבדק ב-25 באוקטובר 2019. {{cite web}}:  (עזרה)תחזוקה - ציטוט: url-status (link)
ערך זה הוא קצרמרבנושא סרטים ובנושא להט"ב. אתם מוזמנים לתרום לוויקיפדיה ו.
ייגבה (מחוז)

מחוז ייגֶבה (באסטונית: Jõgeva maakond) הוא אחד מבין 15 מחוזות אסטוניה. הוא ממוקם בחלקה המזרחי של המדינה וגובל במחוז טרטו בדרום, מחוז ויליאנדי בדרום-מזרח, מחוז יארבה במערב, מחוז לאנה-וירו בצפון ומחוז אידה-וירו בצפון-מזרח.
היסטוריה

היישובים הראשונים בקרבת אגם פייפסי הוקמו על ידי דייגים בתקופה שבין 7000 ל-6000 לפני הספירה.
מן המאה ה-13 היה האזור חלק מן המסדר הליבוני. המסדר הקים במאות ה-14 וה-15 את טירת לאיוסטה לשמירה על הגבול המזרחי.
טירה זו שימשה בשנים 1700–1701, במהלך המלחמה הצפונית הגדולה, כמעון החורף של המלך השוודי קרל ה-12.
בשנים 1570 עד 1577 שימשה פלטסאמאה כמקום מושבו של מלך ליבוניה, הדוכס מאגנוס.
העיר ייגבה הוקמה בשנת 1876, בקרבת מסילת הרכבת מטאלין לטרטו.
המחוז הנוכחי הוקם בשנת 1949 על ידי הרשויות הסובייטיות. גבולות המחוז הנוכחיים נקבעו בשנת 1962.
עד לרפורמה המנהלית באוקטובר 2017 מנה המחוז 13 נפות - 3 עירוניות והשאר כפריות.
גאוגרפיה

מחוז ייגבה גובל באגם פייפסי, האגם הגדול באסטוניה והרביעי בגודלו באירופה, שאף מופיע בסמל המחוז. 
במחוז נמצאים שתי שמורות טבע (באסטונית: looduskaitseala או בקיצור LKA) - אנדלה (Endla) בצפון ואָלָם-פֶדיה (Alam-Pedja) בדרום-מערב שיש לה חשיבות בקנה-מידה אירופי ומוגנת באמנת רמסר.
במרכז המחוז שוכן אזור ווֹרֶמָאָה (Vooremaa) שמאופיין בגבעות מתונות ואגמים צרים וארוכים ביניהן. הנוף באזור זה נוצר כתוצאה מתנועת קרחונים בעידן הקרח האחרון. האגמים הגדולים ביותר הם סַאֲדייֶרב (Saadjärv) וקאיאווֶרֶה ייֶרב (Kaiavere järv).
במחוז זורמים שני נהרות, מן הגדולים בנהרות אסטוניה - פילטסאמאה (Põltsamaa) ופֶדיה (Pedja).
הנקודה הגבוהה יותר במחוז היא גבעת לאיוסה (Laiuse mägi) המגיעה לגובה של 144 מטרים.
תחבורה

במערב המחוז עובר הכביש הראשי (כביש מספר 2) המחבר בין טאלין לטרטו. במזרח המחוז עובר הכביש המחבר בין טרטו לייהבי.כביש חשוב נוסף הוא דרך פייבה (Piibe maantee) המחברת בין טרטו לרקוורה.
במקביל לדרך פייבה עוברת מסילת הברזל טאלין-טאפה-טרטו המשמשת כיום בעיקר להעברת סחורות ודלק.
ממשלת המחוז

בראש כל מחוז עומדת ממשלת המחוז (maakonnavalitsus) הנשלטת בידי מושל (maavanem), אשר ממונה בידי ממשלת אסטוניה לקדנציה בת חמש שנים. מאז 2004 משרת מושל המחוז מאוישת על ידי אייוואר קוֹק (Aivar Kokk).
נפות

המחוז מחולק ל-3 נפות כפריות (vallad).
ייגבה: בשנת 2017 הורחבה כאשר צורפו אליה הנפות טורמה, פאלאמוסה והנפה העירונית ייגבה.
מוּסטווֶאֱה: בשנת 2017 הורחבה כאשר צורפו אליה הנפות הכפריות לשעבר קאסֶפֶאֱה, סארה, והנפה העירונית מוּסטווֶאֱה. נפות אווינורמה ולוהוסו הועברו ממחוז אידה-וירו.
פילטסאמאה: בשנת 2017 הורחבה כאשר צורפו אליה הנפות הכפריות לשעבר פאיוסי ופורמאני וכן הנפה העירונית פילטסאמאה.
נפות לשעבר:
טאביווֶרֶה (Tabivere)
טורמה (Torma)
ייגבה (Jõgeva) - נפה עירונית
מוּסטווֶאֱה (Mustvee) - נפה עירונית
פילטסאמאה (Põltsamaa) - נפה עירונית
ייגבה (נפה כפרית - Jõgeva)
סַאֲרֶה (Saare)
קאסֶפֶאֱה (Kasepää)
פאיוסי (Pajusi)
פאלה (Pala)
פאלאמוסה (Palamuse)
פורמאני (Puurmani)
פילטסאמאה (נפה כפרית - Põltsamaa)
הערות שוליים

↑  אוכלוסייה לפי מין, השתייכות לאומית אתנית ומחוז ב-1 בינואר, סטטיסטיקות אסטוניה.
| --- | --- |
בקרת זהויות :  MusicBrainz: 07762d66-ec09-4875-849b-7734e4b445fa
יסעור אנטארקטי

| יסעורון אנטארקטי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: יסעוראים
תת־סדרה:: תרופודה
משפחה:: יסעוריים
סוג:: Thalassoica
מין:: יסעור אנטארקטי
שם מדעי
 Thalassoica antarctica
תחום תפוצה


במעוף.
יסעורון אנטארקטי (שם מדעי: Thalassoica antarctica) הוא מין עוף ימי יחיד בסוגו, השייך למשפחת היסעוריים. צבעו חום כהה ולבן. יסעור זה חי באנטארקטיקה ונפוץ במיוחד בים רוס וים וודל בעיקר סביב 15 מושבות. הם ניזונים מקריל, דגים ודיונונים קטנים.
יסעורון אנטארקטי הוא קרובם של המינים יסעור שלג, יסעור הכף והסוגים יסעור ענק ויסעור שחפי. כולם חולקים יחד תכונות דומות.
אטימולוגיה

שם הסוג "Thalassoica" בא מיוונית ופירושו "חי בים". המילה "Petrel" שמשמעותה בעברית "יסעור", היא נגזרת של שליח הברית החדשה, פטרוס הידוע בסיפור ההליכה שלו על פני המים. דבר המזכיר את הרגל היסעורים, הנראים רצים על המים כדי להמריא.
תיאור

אורכו של היסעורון עד 42 ס"מ והוא בעל ראש, גב, צידיים וגרון חומים. מקורם של יסעורים אלה שחור ומעוקל ורגליהם צהובות, גחונם לבן וזנבם לבן, קצוות הזנב והכנפיים שלהם חומות. הם מייצרים שמן קיבה המורכב משעוות אסטר וטריגליצריד המאוחסן בקיבת הבלוטות שלהם. דבר זה עוזר להם כנגד טורפים וגם מייצר מזון עשיר באנרגיה המסייע לאפרוחים ועבור העופות הבוגרים בזמן טיסות ארוכות.
היסעורון דג בים הפתוח דגים וקריל וקולט את מזונו מבלוטות ריח גדולות בבסיס מקורו. הוא גם בעל בלוטות מלח מעל הנחיריים, המפרישה תמיסת מלח החוצה מחוטמם, עקב כמות גבוהה של מים באוקיינוס שהם סופגים.
הערות שוליים

↑  יסעורון אנטארקטי באתר הרשימה האדומה של IUCN
ייעוץ פוליטי

ייעוץ פוליטי הוא סוג של ייעוץ שמתמקד בעיקר בייעוץ וסיוע בניהול קמפיינים פוליטיים. אף על פי שהתפקיד החשוב ביותר של יועצים פוליטיים הוא לתפעל את מערכי תקשורת ההמונים של הפוליטיקאים, הייעוץ הפוליטי כולל פעילויות רבות אחרות, החל מחקר מתחריהם של המעסיקים, לניהול האסטרטגיה ולמאמצים לשכנוע הציבור לצאת להצביע.
יועצים פוליטיים משמשים לעיתים כאסטרטגים פוליטיים, המקדמים את בחירתם של מועמדים מסוימים או אינטרסים של קבוצות מסוימות. מטרה זו מושגת על ידי תכנון אסטרטגיות מסע הבחירות, ניהול אנשי הצוות, וארגון אירועים לפרסום מועמדים.
יועצים פוליטיים משמשים אנשי יחסי ציבור, אנשי מכירות ומנהלים. באמצעות שימוש באמצעי שיווק רבים, כולל פרסומות והודעות לעיתונות, המטרה הכללית של ייעוץ פוליטי היא לגרום לבוחרים להיות מודעים למצע המפלגה שלהם.
ייעוץ פוליטי בעולם

ככל שהייעוץ הפוליטי התרחב ברחבי העולם, החלו עיתונאים לציין את ההשפעה של ייעוץ פוליטי על מועמדים, מצביעים, נשיאים וממשלות של אומות שונות. יועצים פוליטיים אמריקאים ידועים כגון ג'יימס קארוויל, ג'וזף נפוליטן ודייוויד ה. סיירס שימשו יועצים בכמה קמפיינים פוליטיים ומייעצים לראשי מדינות ברחבי העולם. לדוגמה, נפוליטן שימש כיועץ של נשיא צרפת ואלרי ז'יסקר ד'אסטן, כמה מנשיאי ונצואלה, ואוסקר אריאס מקוסטה ריקה, ודיק מוריס ייעץ לקמפיין של פרננדו דה לה רואה לנשיאות ארגנטינה, חורחה באז'ה איבנייס לנשיאות אורוגוואי, למסע הבחירות של ויסנטה פוקס לנשיאות מקסיקו, ולקמפיין של רפאל טרוטמן לנשיאות גיאנה. יועצים פוליטיים רבים מאמריקה הלטינית הובילו גם הם קמפיינים פוליטיים מחוץ לארצם. דוגמה אחת לכך היא היועץ הפוליטי הברזילאי ז'ואאו סנטנה, שהוביל במקביל שלושה קמפיינים נשיאותיים מנצחים: דנילו מדינה ברפובליקה הדומיניקנית; הוגו צ'אבס בוונצואלה; וז'וזה אדוארדו דוש סנטוש באנגולה. האסטרטג הפוליטי הוונצואליאני ג'יי ג'יי רנדון (המתגורר בארצות הברית) הוכר גם הוא בעולם, על עבודתו בתור אסטרטג הראשי של הקמפיינים לנשיאות של חואן מנואל סנטוס בקולומביה, פורפיריו לובו סוסה וחואן אורלנדו ארננדס בהונדורס ואנריקה פניה נייטו במקסיקו, בין היתר.
בשל השפעתו המתרחבת של המקצוע ברחבי העולם, החלו להופיע יועצים פוליטיים גם בישראל. בין המפורסמים שבהם איל ארד, שסייע, בישראל, לבנימין נתניהו, לאריאל שרון ולאהוד אולמרט, ופועל גם ברחבי העולם; וטל זילברשטיין, שליווה מנהיגים דוגמת אהוד ברק, אהוד אולמרט ובנימין נתניהו. כמו כן פועל בתחום משה קלוגהפט, שייעץ לנפתלי בנט ולתמר זנדברג, ולמתמודדים ברחבי העולם, למשל באוסטריה, בגאורגיה וברומניה.חלקם שימשו גם בתפקידים פוליטיים בעצמם, כמו מיכל שיר, חגי רזניק ורונן צור.
הערות שוליים

↑  "Political Strategist". Tennessee.Gov. אורכב מ-המקור ב-2010-12-28. נבדק ב-2012-11-07.
1 2  Romero, Simon (2013-04-05). "A Brazilian Campaign Strategist Expands His Winning Streak". The New York Times. ISSN 0362-4331. נבדק ב-2015-12-18.
↑  Binder, David (1995-07-04). "David H. Sawyer Dies at 59; Innovator in Political Strategy". The New York Times. ISSN 0362-4331. נבדק ב-2015-12-18.
↑  "Joseph Napolitan | American political consultant". Encyclopædia Britannica. נבדק ב-2015-12-18.
↑  SCHRADER, ESTHER (27 באוגוסט 1999). "Mexico Imports American-Style Campaigning". {{cite news}}:  (עזרה)
↑  "Ex-McCain aide outfoxes Latin America's campaign gurus in Panama race | Fox News". Fox News (באנגלית אמריקאית). 2014-05-15. נבדק ב-2015-12-18.
↑  "Venezuelan spin doctor JJ Rendon lectures the world on Neo-Totalitarianism". latincorrespondent.com. אורכב מ-המקור ב-2016-03-04. נבדק ב-2015-12-18.
↑  Lieberman, Jordan (2009). "Revista Politics en español".
↑  "El estratega político J.J. Rendón ingresa al Salón de la Fama de la Revista Campaigns & Elections en Español". 11 באוגוסט 2012. אורכב מ-המקור ב-2015-12-08. {{cite news}}:  (עזרה)
↑  "Esta es la lista de los finalistas de los Victory Awards 2014 (List of the Victory Awards Finalists 2014)". 2014. אורכב מ-המקור ב-2015-12-08.
↑  "Colombia vote: Santos re-elected as president - BBC News". BBC News (באנגלית בריטית). נבדק ב-2015-12-18.
↑  "Victoria de Hernandez en Honduras reafirma logros de estratega JJ Rendon (Hernandez´s victory reaffirm achievements of the political strategist JJ Rendon)". אורכב מ-המקור ב-2013-12-10.
↑  "J.J. Rendon is Latin America's Karl Rove". Miami New Times. נבדק ב-2015-12-18.
↑  Austrian chancellor's secret Israeli adviser revealed, Israel National News
↑  http://digital-edition.israelhayom.co.il/Olive/ODN/Israel/, digital-edition.israelhayom.co.il;
kikro media (2018-11-29), משה קלוגהפט בריאיון לאודי סגל לאחר הניצחון בבחירות לנשיאות גאורגיה, נבדק ב-2018-11-29
↑  Consultanţi israelieni pentru PSD, la alegerile parlamentare
ISRAELI STRATEGISTS WIN ROMANIAN ELECTION
| --- | --- |
בקרת זהויות :  NLI: 987007536016105171  GND: 4046515-9  LCCN: sh85056057  NKC: ph337764
יצחק בראנס

יצחק (איציק) בראנס הוא ספורטאי פאראלימפי ישראלי ויושב ראש מועדון כדורת הדשא לעיוורים ברעננה.